ટ્વીટરના યુઝર્સને શોક તો ત્યારે લાગ્યો જ્યારે તેમને ખબર પડી કે અંકિતા હજી તેની ઉંમરના વીસમાં વર્ષમાં જ છે. પત્યું! અચાનક જ મિલિન્દ સોમણ અંગેની ભાતભાતની મશ્કરી કરતી ટ્વીટ્સ ચાલુ થઇ ગઈ. કેટલાકે મિલિન્દને અંકિતાના દાદાની ઉંમરનો ગણાવીને તેના ‘સ્ટેમીના’ ના દાઢમાં વખાણ કર્યા તો કેટલાકે તેને પીડોફાઈલ (Pedophile) પણ ગણાવ્યો. ટ્વીટર પર આમ તો આ સામાન્ય ઘટના કહી શકાય પરંતુ જ્યારે લોકો અહીં ટ્રોલ કરવા પર ઉતરી આવે છે ત્યારે સાનભાન ગુમાવી બેસતા હોય છે.